Subject: RIA tagasiside EL ärikukru teemal
From: "Lauri Kriisa" <[email-masked]>
To: "Justiits- ja Digiministeerium" <[email-masked]>
Cc: Anna Mõtlik - JUSTDIGI <[email-masked]>, "Stina Avvo - JUSTDIGI" <[email-masked]>, "Silvia Lips" <[email-masked]>,Anna Õuekallas <[email-masked]>, "Margus Reitalu" <[email-masked]>
Date: Mon, 15 Dec 2025 18:55:11 +0200

Tere

Edastan Riigi Infosüsteemi Ameti poolse tagasiside EL ärikukru (EBW)
määruse kohta:

*	Määruse rakendamine toob kaasa täiendavaid olulisi kulusid, kuna
liidestumine EBW teenustega eeldab e-teenuste poolelt uute liideste
loomist. Eelkõige eelnõu artikli 15 vaates, mille kohaselt avaliku sektori
asutustel on kohustus 12-kuu möödumisel määruse jõustumisest määruses
nimetatud teenustele juurdepääsu võimaldada.
*	Paralleelselt EBW-ga toimub EUDIW lahenduse kasutuselevõtt
liikmesriikides. Eelnõust ei nähtu, kas ja kuidas EUDIW ning EBW omavahel
suhestuvad. Kui tegemist on eraldiseisva planeeritava lahendusega, siis
mõjutab see otseselt EUDIW rakendamise tähtaega, kuna vajalik ekspertiis,
kes teemaga tegeleb, valdavalt kattub (ja seda mitte ainult Eestis, vaid
ka teistes liikmesriikides). Isegi siis, kui muudetakse eIDAS määrust ja
kaotatakse sealt viited juriidilise isiku EUDI kukrule, tuleb EUDIW
lahendus ikkagi kasutusele võtta. Eeltoodust tulenevalt, tuleks hinnata,
kuidas EBW määrusega taotletavaid eesmärke oleks võimalik saavutada juba
planeeritava EUDIW tehnilise lahenduse raames.
*	EL ülest unikaalset identifikaatorit juriidilistele isikutele on
tegelikult vaja kiiremini, kui antud määrus rakendub.
*	Määruse kohaselt eeldatakse ainult ex post järelevalvet. Samas ei
ole meie hinnangul ex post järelevalvega kõik järelevalveasutusele
pandavad ülesanded saavutatavad (vt artikkel 13).
*	Lisandub hulk riiklikku infrastruktuuri, mida tuleb üleval pidada,
kuid samas funktsionaalsus kattub nii EUDIW (tõendite hoiustamine,
esitamine) kui ka SDG-ga (ühest liikmesriigist tõendi hankimine, et seda
teises liikmesriigis esitada).

*	Äriregistrite vaheline liidestatus on loodud
(https://e-justice.europa.eu/topics/registers-business-insolvency-land/bus
iness-registers-search-company-eu_en) ning selle edasiarendamine
võimaldaks osa EBW abil liigutatavatest andmetest teha teises
liikmesriigis kättesaadavaks, aga antud määruse kontekstis ei ole seda
arvesse võetud (seda justkui ei eksisteeriks). Äriregistrite vahelise
liidestuse edasiarendus võimaldaks andmeid liigutada algallikast, ent EBW
puhul tehakse andmete liigutamiseks sisuliselt juurde lisakiht.
*	SDG/OOTS vaatest kaardistatakse ja liidestatakse omavahel
usaldusväärseid andmeallikaid. Nii SDG/OOTS kui EUDIW käigus loodavate
funktsionaalsuste ja lahenduste kaaskasutamine aitaks vältida dubleeriva
lisakihi loomist.

*	OOTS hüvanguks töötav eDelivery access point (AS4) kasutamine EBW
tööshoidmiseks ei ole hea mõte, seega selle kõrvale tuleks luua uus
instants eDelivery access pointist.

Lugupidamisega

Lauri Kriisa

Õigusosakonna juhataja

+372 533 09 519

[email-masked] <mailto:[email-masked]>

Riigi Infosüsteemi Amet

Õigusosakond

Pärnu maantee 139a, Tallinn 15169

 <http://www.ria.ee/> www.ria.ee